**KOMENTÁR K NÁVRHU ROZPOČTU OBCE SKLENÉ**

**NA ROK 2025**

 Rozpočet na rok 2025 je zostavený v súlade so zákonom č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov a zákona č. 493/2011 Z. z. o rozpočtovej zodpovednosti v členení predchádzajúce 2 roky, rozpočet bežného roka, očakávaná skutočnosť bežného roka a návrh rozpočtu na 3 nasledujúce roky.

Rozpočet pre rok 2025 má záväzný charakter a pre roky 2026 – 2027 informatívny charakter, pričom nasledujúce dva rozpočtové roky, t. j. na roky 2026 a 2027 sú orientačné nie záväzné. Viacročný rozpočet je zostavený vo finančnom vyjadrení bez programovej štruktúry. Pri zostavovaní návrhu rozpočtu boli zapracované finančné toky zo štátneho rozpočtu v súlade so skutočnosťou predbežných príjmov za rok 2024 a z predpokladaného výberu daní, poplatkov. Výdavková časť rozpočtu je zostavená v nadväznosti na zabezpečenie plnenia úloh Obecného úradu a reálnych požiadaviek a potrieb zariadení bez právnej subjektivity, podliehajúcich Obecnému úradu Sklené, ktorými sú Základná škola, Materská škola, Školská jedáleň, Školský klub detí.

Návrh rozpočtu obce Sklené na rok 2025-2027 je zostavený v súlade s nasledovnými právnymi predpismi, kde sú definované pravidlá a rámcové východiská pre rozpočtovanie jednotlivých navrhovaných príjmov a výdavkov rozpočtu.

* zákon č. 523/2004 Z.z. o rozpočtových pravidlách verejnej správy a zmene a doplnení niektorých zákonov, v znení neskorších predpisov
* Zásady rozpočtového hospodárenia Obce Sklené
* zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov, v znení neskorších predpisov
* zákon č. 369/1990 Zb. o obecnom zriadení v znení neskorších predpisov
* zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov
* zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov
* nariadením vlády SR č. 668/2004 Z. z. o rozdeľovaní výnosu dane z príjmov územnej samospráve
* zákon č. 597/2003 Z. z. o financovaní základných škôl, stredných škôl a školských zariadení, v znení neskorších predpisov
* so zákon č. 597/2003 Z. z. o financovaní základných škôl, stredných škôl a školských zariadení, v znení neskorších predpisov
* opatrenie MF SR č. MF/010175/2004-42 zo dňa 8.12.2004, v znení neskorších predpisov, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie
* vyhláška Štatistického úradu Slovenskej republiky č. 257/2014Z. z., ktorou sa vydáva štatistická klasifikácia výdavkov verejnej správy –COFOG (tzv. funkčná klasifikácia)

 V súlade s ustanovením [§ 10 ods. 3 citovaného zákona](https://www.slov-lex.sk/pravne-predpisy/SK/ZZ/2004/583/20150801#paragraf-10.odsek-3) sa rozpočet vnútorne člení na bežný rozpočet, kapitálový rozpočet a finančné operácie.

Dňa 1.8.2024 bol zverejnený „ Rozpočtový harmonogram 2024 “. Návrh rozpočtu 2025 bol predložený na prejednávanie finančnej komisie Obecného zastupiteľstva dňa 14.11.2024.

Rozpočet obce Sklené na rok 2025 je navrhnutý ako vyrovnaný, to znamená, že príjmy sú rovnaké ako výdavky.

**- celkové rozpočtové príjmy sú v objeme 1 192 463,00,-€**

**- celkové rozpočtové výdavky sú v objeme 1 192 463,00,-€**

 **Návrh rozpočtu na rok 2025**

**A/ Príjmová časť- ekonomická klasifikácia rozpočtovej klasifikácie**

**A/a Bežné príjmy 460 476,00,-€**

**A/b Kapitálové príjmy 731 987,00,-€**

**A/c Finančné operácie 0,00,-€**

**B/ Výdavková časť- ekonomická klasifikácia rozpočtovej klasifikácie**

**B/a Bežné výdavky 460 476,00,-€**

**B/b Kapitálové výdavky 731 987,00,-€**

**B/c Výdavkové operácie: 0,- €**

Výdavkové operácie pre rok **2025 nerozpočtujeme**.

Rozpočet obce Sklené je zostavený bez programovej štruktúry.

Rozpočet 2025 bol doplnený o schválenú dotáciu z SIEA na obnovu budovy základnej a materskej školy vo výške 691 987,00€ v časti kapitálové príjmy a kapitálové výdavky ako aj o 3000€ v bežných príjmoch a výdavkoch.